《镫下》
清代·陈梓

积阴镫下焰，独坐冷添衣。江阔书难度，峰高梦不归。

耳听寒食近，发为故园稀。莫是愁城恼，多缘酒力微。

作者简介：（1683—1759）清浙江馀姚人，侨寓秀水，字俯恭，又字古铭，或古民，号一斋。从张履祥弟子姚瑚游。雍正间举孝廉方正不就。工书善诗词，行草直造晋入堂奥，善识别金石彝器。晚居临山，聚徒讲学。有《四书质疑》、《志仁困知记疑》、《重辑杨园年谱》、《删后诗文存》等。